SET เปิดเช้าร่วง 10 จุด ลงตามตปท. วิตกศก.โลกซบเซา
SET เปิดเช้าร่วง 10 จุด ตอบรับ sentiment ลบจากต่างประเทศ เนื่องจากนักลงทุนกังวลเศรษฐกิจทั่วโลกชะลอตัว
SET เปิดเช้าร่วง 10 จุด ตอบรับ sentiment ลบจากต่างประเทศ เนื่องจากนักลงทุนกังวลเศรษฐกิจทั่วโลกชะลอตัว
27 เม.ย. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 10:28 น. อยู่ที่ 1,659.04 จุด ลดลง 9.93 จุด หรือ 0.59% สูงสุดที่ 1,670.22 จุด ต่ำสุดที่ 1,658.45 จุด มูลค่าการซื้อขาย 1.98 หมื่นล้านบาท
โดยตลาดหุ้นไทยต้นภาคเช้าร่วงกว่า 10 จุด ตอบรับ sentiment ลบจากต่างประเทศ  หลังจากตลาดหุ้นดาวโจนส์ดิ่งหนักกว่า 800 จุด ฉุดภาพรวมตลาดหุ้นเอเชีย เนื่องจากนักลงทุนกังวลเศรษฐกิจทั่วโลกชะลอตัว จากผลกระทบสถานการณ์สงครามรัสเซีย-ยูเครนยืดเยื้อ และจีนใช้มาตรการล็อกดาวน์สกัดการแพร่ระบาดของโรคโควิด-19 รวมทั้งการกลับทิศทางนโยบายการเงินของธนาคารกลางสหรัฐ (เฟด)